Public procurement notice: Contract Notice
Published: 2017-11-17
Buyer: Rigspolitiet v/Center for Flåde- og Materielstyring
Country: DK
Contract type: Supplies
Procedure: Competitive procedure with negotiation
CPV classification: 35000000: Security, fire-fighting, police and defence equipment | 35200000: Police equipment | 35300000: Weapons, ammunition and associated parts
Estimated value: 9000000 DKK
Submission deadline: 2017-12-15
Award criteria: The most economic tender

Technical requirements: Rigspolitiet udbyder hermed en 4-årig rammeaftale. Dansk politi har behov for føringsmidler og bæremidler til brug for ordinært uniformeret og civilt politipersonale, der forretter kørende, gående og stationær polititjeneste i Danmark, Grønland, Færøerne samt i internationale politimissioner.
Føringsmidler indgår som en essentiel del af uniformeringen og skal derfor passe til denne. Brugen af disse genstande skal støtte brugernes evne til at agere i pressede situationer og skal derfor være intuitiv.
Føringsmidler er genstande til færing af våben. Et føringsmiddel består af et hylster samt en montering. Bæremidler udgøres af bælter samt tasker, holdere eller etuier, der anvendes til opbevaring af mindre udrustningsgenstande som magasiner, håndjern, peberspray og politistav, mens de bæres af brugeren.
Såfremt mere end 3 ansøgere vurderes egnede, vil ordregiver foretage en udvælgelse blandt de egnede ansøgere. Rigspolitiet vil foretage udvælgelsen på baggrund af de i ESPD'et angivne referencer.
Udvælgelse af ansøgere, vil ske på baggrund af, hvilke ansøgere, der har dokumenteret de mest relevante referencer. Rigspolitiet vil ved evaluering af referencer særligt lægge positiv vægt på, at:
— referencen omfatter levering af monteringsløsning med universaladapter til skift mellem monteringer uden brug af værktøj
Rammeaftalen er ikke opdelt i delkontrakter, idet Rigspolitiet har vurderet, at der kan opnås besparelser/stordriftsfordele ved ikke at opdele rammeaftalen, jf. udbudslovens § 49, stk. 2. Såfremt ansøger støtter sig på andre enheders formåen for opfyldelse af krav om økonomisk og finansiel formåen, kræver Rigspolitiet, at den/de enheder hæfter solidarisk for rammeaftalens gennemførelse.
Ansøger skal i ESPD'et angive ansøgers årsomsætning de seneste 3 afsluttede regnskabsår, såfremt virksomheden har været etableret i hele perioden.
Det er et mindstekrav, at ansøgers samlede årsomsætning er mindst 18 000 000 DKK i hvert af de seneste 3 afsluttede regnskabsår, såfremt virksomheden har været etableret i hele perioden.
Ansøger skal i ESPD'et beskrive op til 5 relevante referencer opnået indenfor de seneste 3 år (i henhold til datoen for kontraktstart), der er sammenlignelig med den udbudte opgave.
— Beskrivelse: Kort beskrivelse af den leverede ydelse, dvs. omfattede varetyper, herunder hvorvidt referencen omfatter levering af monteringsløsning med universaladapter til skift mellem monteringer uden brug af værktøj
Bemærk at tilbudsgiver maksimalt kan angive 5 referencer. Hvis ansøger er et konsortium eller lignende, skal der maksimalt angives 5 referencer i alt. Hvis ansøger angiver mere end 5 referencer medfører det dog ikke, at anmodningen er ukonditionsmæssig, men ordregiver vil alene medtage de 5 nyeste (i henhold til datoen for kontraktstart) referencer i evalueringen.
Det er et mindstekrav, at ansøger har en reference på levering af en eller flere varer af samme type, som indgår i listen af varer på den udbudte rammeaftale indenfor de seneste 3 år (i henhold til datoen for kontraktstart).
Ansøger skal med sin ansøgning indgive et ESPD som et foreløbigt bevis for de i udbudslovens § 148, stk.1, nr. 1-3, nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt ansøger baserer sig på andre enheders formåen, skal der indgives et ESPD for hver af de enheder, som denne baserer sig på. Der henvises til ordregivers guide til ESPD (bilag C til udbudsbetingelserne).


Award value: 9000000